**În ceața lumii care moare**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În ceața lumii care moare

...

Unde s-au ascuns toți zeii

De-a lumii-adâncă amăgire,

Din veacuri de nemărginire,

Pe unde i-au gonit ateii?

...

Unde sunt, prin ce genuni,

Pe unde stau ascunși acum,

Pe care fermecat tărâm

Mai fac azi a lor minuni?

...

Unde-s zeii de-altădată,

Spre ce orizont, departe

S-au dus poveștile să-și poarte,

Cu măreția lor ciudată?

...

Au dispărut cu-a lor izvoare

Ce duceau cu ele timpul,

I-a-nghițit pe toți Olimpul

În ceața lumii care moare!